CELEX: 62012CA0244
Language: fi
Date: 2013-03-21 00:00:00
Title: Asia C-244/12: Unionin tuomioistuimen tuomio (viides jaosto) 21.3.2013 (Verwaltungsgerichtshofin (Itävalta) esittämä ennakkoratkaisupyyntö) — Salzburger Flughafen GmbH v. Umweltsenat (Tiettyjen hankkeiden ympäristövaikutusten arviointi — Direktiivi 85/337/ETY — 2 artiklan 1 kohta ja 4 artiklan 2 kohta — Liitteen II soveltamisalaan kuuluvat hankkeet — Lentokentän infrastruktuurin laajentamistyöt — Tutkiminen raja-arvojen tai valintaperusteiden perusteella — 4 artiklan 3 kohta — Valintaperusteet — Liitteessä III olevan 2 kohdan g alakohta — Tiheään asutetut alueet)

1.6.2013   
            
            
               FI
            
            
               Euroopan unionin virallinen lehti
            
            
               C 156/15
            
         Unionin tuomioistuimen tuomio (viides jaosto) 21.3.2013 (Verwaltungsgerichtshofin (Itävalta) esittämä ennakkoratkaisupyyntö) — Salzburger Flughafen GmbH v. Umweltsenat
   (Asia C-244/12) (1)
   
   (Tiettyjen hankkeiden ympäristövaikutusten arviointi - Direktiivi 85/337/ETY - 2 artiklan 1 kohta ja 4 artiklan 2 kohta - Liitteen II soveltamisalaan kuuluvat hankkeet - Lentokentän infrastruktuurin laajentamistyöt - Tutkiminen raja-arvojen tai valintaperusteiden perusteella - 4 artiklan 3 kohta - Valintaperusteet - Liitteessä III olevan 2 kohdan g alakohta - Tiheään asutetut alueet)
   2013/C 156/23
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Kantaja: Salzburger Flughafen GmbH
   
      Vastaaja: Umweltsenat
   
      Muut osapuolet: Landesumweltanwaltschaft Salzburg ja Bundesministerin für Verkehr, Innovation und Technologie
   
      Oikeudenkäynnin kohde
   
   Ennakkoratkaisupyyntö — Verwaltungsgerichtshof — Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY (EYVL L 175, s. 40), sellaisena kuin se on muutettuna 3.3.1997 annetulla neuvoston direktiivillä 97/11/EY (EYVL L 73, s. 5), tulkinta — Hankkeet, jotka voidaan arvioida — Lentoaseman laajentaminen — Jäsenvaltion säännöstö, jonka mukaan tällaisen hankkeen ympäristövaikutukset arvioidaan ainoastaan siinä tapauksessa, että vuosittaisten lentojen määrä kasvaa vähintään 20 000:lla
   
      Tuomiolauselma
   
   
               1)
            
            
               Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY, sellaisena kuin se on muutettuna 3.3.1997 annetulla neuvoston direktiivillä 97/11/EY, 2 artiklan 1 kohta ja 4 artiklan 2 kohdan b alakohta ja 3 kohta ovat este kansalliselle säännöstölle, jossa edellytetään hankkeiden, jotka koskevat lentokentän infrastruktuurin muuttamista ja kuuluvat tämän direktiivin liitteen II soveltamisalaan, ympäristövaikutusten arviointia yksinomaan siinä tapauksessa, että hankkeiden seurauksena liikennetapahtumien määrän odotetaan nousevan vähintään 20 000:lla vuosittain.
            
         
               2)
            
            
               Kun jäsenvaltio vahvistaa direktiivin 85/337, sellaisena kuin se on muutettuna direktiivillä 97/11, 4 artiklan 2 kohdan b alakohtaa soveltamalla sen liitteen II soveltamisalaan kuuluville hankkeille pääasiassa kyseessä olevan kaltaisen raja-arvon, joka on ristiriidassa tämän direktiivin 2 artiklan 1 kohdan ja 4 artiklan 3 kohdan mukaisten velvoitteiden kanssa, mainitun direktiivin 2 artiklan 1 kohdan ja 4 artiklan 2 kohdan a alakohdan ja 3 kohdan säännöksillä on välitön oikeusvaikutus, joka edellyttää toimivaltaisten kansallisten viranomaisten varmistavan, että aluksi tutkitaan, onko kyseisillä hankkeilla todennäköisesti huomattavia ympäristövaikutuksia, ja jos on, että tällaisia vaikutuksia tämän jälkeen arvioidaan.
            
         
      (1)  EUVL C 235, 4.8.2012.